شوقى إبراهيم عبد الكريم

شوقى ابراهيم عبد الكريم علّام (مواليد محافظة البحيره ، 1961 ) شيخ ازهرى و استاذ الفقه و الشريعه فى جامعة الأزهر ، فرع طنطا و متخصص فى الفقه المالكى. فى 11 فبراير كسب انتخابات هيئة كبار علماء الازهر لمنصب مفتى مصر و بكده يكون اول مفتى بعد تعديلات قانون الازهر فى سنة 2012.العربية نت: انتخاب شوقى إبراهيم عبد الكريم مفتى للديار المصرية.الطيب يرفض الإدلاء بصوته و جمعه يشرف علا الفرز اختيار شوقى إبراهيم عبدالكريم مفتى  ، جريدة الأهرام فى 12 فبراير 2013المفتى أستاذ للفقه المالكى مالوش انتماء سياسى ، جورنان الأهرام فى 12 فبراير 2013
استلم منصبه مفتى مصر فى مارس 2013. فى اول تصريح له بعد ما كسب انتخابات المفتى قال انه مدرك الارتباك السياسى اللى بتمر به البلد ، و انه مش هيتكلم فى السياسه عشان هو راجل دين ، و المنصب اللى اترشح له منصب دينى مش سياسى.

 النشأة والتعليم 
الدكتور شوقي علام اتولد يوم 12 أغسطس 1961 في قرية زاوية أبو شوشة، مركز الدلنجات، محافظة البحيرة.

درس في جامعة الأزهر، وخد ليسانس الشريعة والقانون من فرع طنطا سنة 1984 بتقدير جيد جدًا مع مرتبة الشرف.

كمل دراسته وخد الماجستير في الفقه سنة 1990، والدكتوراه في الفقه سنة 1996 من كلية الشريعة والقانون بالقاهرة بتقدير مرتبة الشرف الأولى.

 المناصب اللي اشتغل فيها 

 اشتغل أستاذ مساعد بقسم الفقه بكلية الشريعة والقانون بطنطا من سنة 2002.
 سافر سلطنة عمان واشتغل في معهد العلوم الشرعية من 2001 لحد 2010، وكان رئيس قسم الفقه وأصوله من 2007 لـ2010.
 رجع مصر واتعين أستاذ ورئيس قسم الفقه بطنطا سنة 2012.
 كان كمان عميد معهد الدراسات الإسلامية بالعجوزة.

 فترة الإفتاء (2013–2024) 
اتعين مفتي للديار المصرية يوم 4 مارس 2013 واستمر لحد 11 أغسطس 2024.

خلال الفترة دي، واجه تحديات فكرية ومجتمعية كتير، وقدر يدير دار الإفتاء بشكل مؤسسي ومتطور.

أسس مرصد الفتاوى التكفيرية لمتابعة وتحليل الظواهر المتطرفة.

أشرف على مشروعات استراتيجية كبيرة خلت دار الإفتاء ليها مكانة قوية على المستوى العالمي.

 مؤلفاته وأبحاثه 
من أبرز مؤلفاته:

 رسالة الماجستير: دراسة وتحقيق القسم الثالث والرابع من كتاب البيوع من مخطوط الذخيرة للقرافي.
 رسالة الدكتوراه: إيقاف سير الدعوى الجنائية وإنهاؤها بدون حكم في الفقه الإسلامي والقانون الوضعي.
 كتب بحوث عن قضايا زي الزكاة، الطلاق، الولاية في عقد النكاح، والتفريق القضائي بين الزوجين.

 حياته الشخصية 
متجوز وعنده أربع أولاد.

 نهاية فترة الإفتاء 
في 11 أغسطس 2024، صدر قرار من الرئيس عبد الفتاح السيسي بتعيين الدكتور نظير محمد عياد مفتيًا جديدًا للجمهورية بناءً على ترشيح شيخ الأزهر الدكتور أحمد الطيب، وده أنهى فترة الدكتور شوقي علام كمفتي للديار المصرية.

 المؤهلات 
 الدكتوراه سنة 1996 من كلية الشريعة والقانون بجامعة الازهر
 ليسانس شريعة بكلية الشريعة والقانون بتقدير جيد جدا مع مرتبة الشرف.
       على جمعة    الفتره :2013- 2024     نظير محمد عياد

 مصادر 

تصنيف:مواليد 1961
تصنيف:ازهريين
تصنيف:مفتى مصر
تصنيف:بحراويه
تصنيف:ناس من الدلنجات